CELEX: 32008R1007
Language: lv
Date: 2008-09-24 00:00:00
Title: Eiropas Parlamenta un Padomes Regula (EK) Nr. 1007/2008 ( 2008. gada 24. septembris), ar kuru Regulu (EK) Nr. 460/2004, ar ko izveido Eiropas Tīklu un informācijas drošības aģentūru, groza attiecībā uz aģentūras darbības termiņu (Dokuments attiecas uz EEZ)

31.10.2008   
            
            
               LV
            
            
               Eiropas Savienības Oficiālais Vēstnesis
            
            
               L 293/1
            
         
      EIROPAS PARLAMENTA UN PADOMES REGULA (EK) Nr. 1007/2008
   (2008. gada 24. septembris),
   ar kuru Regulu (EK) Nr. 460/2004, ar ko izveido Eiropas Tīklu un informācijas drošības aģentūru, groza attiecībā uz aģentūras darbības termiņu
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 95. pantu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar Līguma 251. pantā noteikto procedūru (2),
   tā kā:
   
               (1)
            
            
               Eiropas Parlaments un Padome 2004. gada 10. martā pieņēma Regulu (EK) Nr. 460/2004 (3), ar ko uz piecu gadu termiņu izveido Eiropas Tīklu un informācijas drošības aģentūru (turpmāk “Aģentūra”).
            
         
               (2)
            
            
               Aģentūras Administratīvā padome 2007. gada 23. martā pēc Aģentūras izvērtēšanas sniedza ieteikumus attiecībā uz piemērotām izmaiņām Regulā (EK) Nr. 460/2004.
            
         
               (3)
            
            
               Saskaņā ar Komisijas labāka regulējuma stratēģiju Komisija uzsāka sabiedrisko apspriešanu par Aģentūras darbības termiņa pagarināšanu un nākotni, un šī apspriešana notika no 2007. gada 13. jūnija līdz 7. septembrim.
            
         
               (4)
            
            
               Aģentūras pilnvaru termiņš beigsies 2009. gada 13. martā, un, lai nodrošinātu konsekvenci un nepārtrauktību, ir jāpieņem termiņa pagarinājums, kas ļaus turpināt diskusiju par Aģentūru, atspoguļojot Aģentūras izvērtēšanas procesa rezultātus, Administratīvās padomes ieteikumus un elektronisko sakaru tīklu un pakalpojumu regulējuma pārskatīšanas turpinājumu. Tāpat tas dos iespēju sīkāk atspoguļot Eiropas centienu vispārējo virzību uz tīklu un informācijas lielāku drošību. Aģentūras pilnvaru termiņa pagarināšana nedrīkstētu skart minētās diskusijas iznākumu.
            
         
               (5)
            
            
               Tāpēc Aģentūras darbības termiņš būtu jāpagarina līdz 2012. gada 13. martam,
            
         IR PIEŅĒMUŠI ŠO REGULU.
   1. pants
   Grozījums Regulā (EK) Nr. 460/2004
   Regulas (EK) Nr. 460/2004 27. pantu aizstāj ar šādu pantu:
   
      “27. pants
      Darbības termiņš
      Aģentūru izveido 2004. gada 14. martā uz astoņu gadu termiņu.”
   
   2. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2008. gada 24. septembrī
      
         
            Eiropas Parlamenta vārdā –
         
         
            priekšsēdētājs
         
         H.-G. PÖTTERING
         
      
      
         
            Padomes vārdā –
         
         
            priekšsēdētājs
         
         J.-P. JOUYET
         
      
   
   
      (1)  2008. gada 13. februāra Atzinums (Oficiālajā Vēstnesī vēl nav publicēts).
   
      (2)  Eiropas Parlamenta 2008. gada 17. jūnija Atzinums (Oficiālajā Vēstnesī vēl nav publicēts) un Padomes 2008. gada 15. septembra Lēmums.
   
      (3)  OV L 77, 13.3.2004., 1. lpp.